
Si mai înainte si acum vouă va vorbesc; fie, dar, ca totdeauna sa fiu împreuna cu voi! Chiar si 
sunt totdeauna împreuna cu voi, daca nu cu prezenta trupului, cu puterea iubirii. Deoarece nu 
trăiesc pentru altceva, ci pentru voi si ca sa ma îngrijesc pentru mântuirea voastră. Precum 
agricultorul alta grija nu are decât lucrarea pământului si seminţele, iar cârmaciul pe aceea de a 
feri corabia de valuri si a o conduce la liman, tot asa si eu, acum, alta grija nu am decât pe voi cei 
care ma ascultaţi si binele vostru. De aceea va port pe toţi în cugetul meu, nu numai aici, ci si 
atunci când sunt acasă. Căci, chiar daca poporul este mult, iar măsura inimii mele este mica, 
iubirea este însă mult cuprinzătoare si înlauntrul nostru nu sunteţi strâmtorati. 

Continuarea spuselor Apostolului nu o amintesc, deoarece nici eu nu ma simt strâmtorat în 
inimile voastre(Sf. Ioan Gura de Aur face aluzie la spusele Sf Pavel către corinteni: "O, 
corintenilor, gura noastră s-a deschis către voi, inima noastră s-a lărgit, în inima noastră nu 
sunteţi la strâmtorare; dar strâmtorare este pentru noi, în inimile voastre." (6, 11-12)). 

De unde se vede aceasta? Am cunoscut mulţi care mi-au spus ca au făcut ceea ce le-am poruncit 
eu: am pus rânduieli între noi si am stabilit sancţiuni pentru cei care se jura si am impus pedepse 
pentru cei care încalcă rânduielile; pedepse care vi se potrivesc, dovada de cea mai mare 
dragoste. 

Nu ma ruşinez preocupându-ma de acestea, pentru ca nu o fac din curiozitate, ci din purtarea de 
grija vine preocuparea de cele ale voastre. Căci daca nu este ruşine pentru doctor sa afle cele 
despre bolnav, nici pentru noi nu socotesc a fi ceva rau ca totdeauna sa cercetam cele necesare 
pentru mântuirea voastră, în felul acesta, aflând ceea ce va prisoseşte si ceea ce va lipseşte, sa va 
rânduim în continuare, cu grija cuvenita, medicamentele necesare. 

1 . Am aflat aşadar acestea prin atenta cercetare si mulţumim lui Dumnezeu ca nu am semănat pe 
pământ pietros, nici nu am aruncat sămânţa între spini si nici nu a fost nevoie sa treacă mult 
timp, sa aşteptam prea mult pentru a culege roadele. De aceea va am mereu în inima mea, de 
aceea nu simt nici osteneala învăţăturii, fiind uşurat de câştigul pe care-1 dobândesc cei care ma 
asculta. Ne este suficienta aceasta răsplata pentru a dobândi noi puteri, pentru a ne da noi aripi, 
pentru a ne face sa ne înaltam în cele de sus si sa ne convingem sa suportam orice osteneala 
pentru voi. Pentru ca voi ati arătat multa recunoştinţa si noi avem datoria sa depunem mai 
departe strădania pe care v-am fagaduit-o deja mai înainte; deşi nu-i vad aici prezenţi pe toţi cei 
cărora le-am făcut aceasta făgăduinţa. 



Care sa fie, oare, cauza absentei lor? Ce sa-i fi îndepărtat de la aceasta cina a noastră 
duhovniceasca? Cumva cel care a mâncat deja la masa trupeasca a crezut ca nu mai este vrednic 
sa vina sa asculte cuvântul dumnezeiesc după mâncarea cea materiala? Nu au însă dreptate cei 
care gândesc asa. Daca ar fi fost asa, nici Hristos nu ar fi rostit cuvintele acelea lungi si multe 
după ce a mâncat Cina cea de Taina cu ucenicii. Daca ar fi fost necuviincios acest lucru, nici nu 
ar fi învăţat de multe ori mulţimile în pustie după ce mai înainte le dăduse sa mănânce. Si daca 
trebuie sa spunem si ceva care sa para de necrezut, mai ales atunci este folositoare ascultarea 
cuvântului dumnezeiesc. 

Căci atunci când eşti convins ca, după ce mănânci si bei, este nevoie sa răspunzi si chemării 
pentru adunarea credincioşilor, de multe ori chiar fara sa vrei, te vei arata mult mai cumpătat si 
nu vei ajunge sa bei peste măsura si nici sa te îmbuibi cu multa mâncare. Gândul si grija de a 
merge la biserica te va determina sa mănânci si sa bei cu măsura cuvenita, pentru ca nu cumva, 
atunci când intri în biserica si te amesteci printre fraţi, sa mirosi a vin sau sa ti se întâmple 
altceva, care sa provoace pe cei prezenţi sa râdă de tine. Acestea nu le spun pentru voi care 
sunteţi aici,, ci pentru cei dintre voi care lipsesc, pentru ca prin voi sa le afle si ei. Nu a mânca 
este piedica în calea ascultării cuvântului lui Dumnezeu, ci lenevirea. Iar tu, pentru ca socoteşti 
păcat a nu posti, adaugi un alt rau mult mai mare si mai vătămător, acela de a nu participa la 
masa aceasta duhovniceasca si, hranindu-ti trupul, laşi sa moara de foame sufletul. Cum vei 
răspunde pentru aceasta? 

In ceea ce priveşte postul, probabil ca vei invoca slăbiciunea trupului. Pentru ascultarea 
cuvântului dumnezeiesc, ce poţi spune? Slăbiciunea trupului nu te împiedica sa participi la 
ascultarea cuvintelor dumnezeieşti. Daca as fi spus ca nimeni dintre cei care au mâncat deja sa 
nu se amestece cu cei de aici, nimeni dintre cei care au mâncat sa nu vina sa asculte învăţătura, 
atunci ai fi avut o scuza. Acum însă, când noi tragem de voi, va silim si va chemam sa fiţi 
împreuna cu noi, ce motiv mai aveţi sa fugiţi de noi? Nepotrivit nu este ascultătorul acela care a 
mâncat si a băut, ci acela care nu este atent la ce se spune, care casca neîncetat si se pierde, cu 
trupul fiind aici iar cu mintea rătăcind prin alte locuri. Acela, chiar daca posteşte, este cu totul 
nepotrivit pentru a asculta învăţătura. Cel care este atent si veghetor si îsi aduna mintea la cele 
spuse, chiar daca a mâncat si a băut, poate deveni cel mai bun ascultător. 

La tribunalele si sfaturile păgânilor s-a impus pe buna dreptate aceasta rânduiala si pentru ca nu 
filozofează aceia ca noi. Aceia nu mănâncă numai cât trebuie pentru a se hrăni, ci atât de mult 
încât sunt gata sa crape si beau de multe ori exagerat de mult. Pentru ca ajung cu totul incapabili 
de a mai dezbate chestiunile în cauza, si tribunalele si sfaturile lor închid la prânz si seara. La noi 
însă nu se întâmpla asa ceva, ci cel care mănâncă este la fel cu cel care nu mănâncă în ceea ce 
priveşte vigilenta sufleteasca, deoarece nu mănâncă si nu bea atât încât sa-i plesnească burta si sa 
i se întunece raţiunea, ci atât cât trupul care este slab sa prindă puteri. 

2. Dar este destul cât am spus despre aceasta problema. Este timpul sa tratam tema omiliei 
noastre, deşi un gând îmi spune ca nu ar trebui, din pricina celor care lipsesc. Precum o mama 
iubitoare, când este vorba sa pună masa si nu sunt prezenţi toţi copiii ei, suferă si simte multa 
durere, tot asa mi se întâmpla mie acum, si văzând absenta fraţilor noştri îmi este greu sa-mi 
împlinesc datoria. Dar voi puteţi sa îndepărtaţi de la mine aceasta nehotărâre. Daca făgăduiţi ca 
veţi transmite acelora fara lenevire si cu exactitate tot ceea ce voi spune, atunci vom depune tot 



efortul pentru voi. în felul acesta mângâiere pentru absenta le va fi acelora învăţătura iubirii 
voastre, iar voi ne veţi asculta mai atenţi pe noi, ştiind ca cele ce veţi auzi trebuie sa le 
transmiteţi si altora. 

Pentru ca sa va fie mai clar cuvântul nostru, sa o luam de la început. Am încercat mai înainte sa 
aflam de ce după atâţia ani au fost date Scripturile? Nu în timpul lui Adam, nici în timpul lui Noe 
sau al lui Avraam, ci abia în timpul lui Moise a fost data aceasta carte. Si pe mulţi îi aud spunând 
ca, daca era folositoare, ar fi trebuit sa fie data dintru început; iar daca este nefolositoare, atunci 
nu trebuia data nici după aceea. Dar acest raţionament este greşit. Nu întotdeauna daca ceva este 
folositor mai târziu trebuie dat de la început, după cum nici daca ceva este dat de la început 
trebuie sa fie bun si sa ramâna totdeauna după aceea. Daca laptele este folositor, nu înseamnă ca 
trebuie sa fie dat totdeauna, ci ne este dat numai când suntem copii; si hrana tare este folositoare 
dar nici unuia dintre noi nu-i este data de la început, ci după ce ieşim din vârsta prunciei; iarasi, 
si vara este folositoare, dar nu este vara tot timpul; si iarna este folositoare, dar si aceasta trece. 
Ce este, aşadar? Scripturile nu sunt folositoare? Nu numai foarte folositoare, ci si foarte 
necesare. Din care pricina însă nu ne-au fost date de la început? 

Deoarece nu prin scrieri, ci prin lucruri a voit Dumnezeu sa înveţe (educe) firea oamenilor. Ce 
înseamnă prin lucruri? Prin intermediul creaţiei însasi. Ajuns ia aceasta problema si adresându-se 
păgânilor, care ziceau ca nu am învăţat de la început din Scripturi cunoaşterea lui Dumnezeu, 
aminteste-ti ce spunea: "Căci mânia lui Dumnezeu se descoperă din cer peste toata fărădelegea si 
peste toata nedreptatea oamenilor care tin nedreptatea drept adevăr" (Rom. 1, 18). Deoarece a 
văzut ca cuvintele lui au provocat nedumerire si mulţi, împotrivindu-i-se, îl întrebau de unde au 
cunoscut păgânii adevărul despre Dumnezeu, a completat, spunând: "Pentru ca ceea ce se poate 
cunoaşte despre Dumnezeu le este arătat" (Rom. 1, 19). Cum le este arătat? 

Cum puteau sa-L cunoască pe Dumnezeu? Si cine L-a arătat pe El lor? Căci Dumnezeu S-a arătat 
acestora (neamurilor), zice. în care fel? Ce prooroc a trimis, ce evanghelist, ce învăţător, din 
moment ce Scripturile nu erau încă? "Cele nevăzute ale Lui" - spune - "se vad de la facerea 
lumii, întelegându-se din făpturi, adică veşnica Lui putere si dumnezeire, asa ca ei sa fie fam 
cuvânt de apărare" (Rom. 1, 20). Ceea ce spune aceasta înseamnă ca adică a aşezat creaţia la 
mijloc în fata ochilor tuturor, pentru ca din lucrurile lui sa înţelegem pe creator. Lucru despre 
care si altcineva spunea: "Iar daca se minunează de putere si de lucrare, sa înţeleagă din acestea 
cu cât este mai puternic Cel care le-a făcut" (înţelepciunea lui Solomon 13, 4). Din măreţia si 
frumuseţea făpturilor se vede măsura făcătorului lor. Ai văzut măreţia? Admira puterea 
făcătorului. Ai văzut frumuseţea? Minuneaza-te de înţelepciunea meşterului. Pe care si proorocul 
vazându-o a zis: "Cerurile spun slava lui Dumnezeu." 

Raspunde-mi, cum spun? Glas nu au, nici gura si nici limba? Cum spun, atunci? Prin însasi 
vederea lor. Când vezi frumuseţea, mărimea, înălţimea, aşezarea, forma, curgerea atât de lunga a 
timpului, întocmai ca atunci când auzi o voce, eşti învăţat prin vedere si te închini făcătorului, 
Celui ce a făcut acest corp (univers) bun si minunat. Tace cerul, dar vederea acestuia scoate glas 
ca de trâmbiţa strălucitor, învatându-ne prin mijlocirea ochilor, si nu prin aceea a auzului. Căci 
din fire simţul acesta (al vederii) este si mai fidel si mai clar decât celalalt (al auzului). 



Daca ne-ar fi învăţat prin cârti si prin scriere, cel care ştia carte ar fi învăţat prin cele scrise, dar 
cel care nu ştia carte ar fi plecat fara sa fi folosit cu ceva, daca nu l-ar fi învăţat altcineva. Cel 
bogat ar fi avut cu ce sa cumpere cartea, dar cel sărac nu ar fi putut sa o aibă. Si iarasi, cel care 
ştie limba aceea care vorbea prin mijlocirea literelor poate cunoaşte cele cuprinse în text, dar 
scitul, barbarul, indianul, egipteanul si toţi cei care nu ştiu limba aceea ar pleca fara sa afle ceva. 
Cu cerul nu este asa, ci si scitul si barbarul si indianul si egipteanul si orice om care merge pe 
pământ poate înţelege limba lui. Deoarece nu prin mijlocirea urechilor, ci a ochilor ajunge în 
mintea noastră, înţelegerea obţinută prin cele văzute este una singura si nu este diferita ca aceea 
pe care o oferă limbile, în aceasta carte si înţeleptul si omul simplu pot citi, si săracul si bogatul, 
si oriunde s-ar afla cineva, daca priveşte cerul, va primi suficienta învăţătura din contemplarea 
acestuia. Acest lucru având în vedere proorocul, adică acela ca zidirea vorbeşte si barbarilor si 
grecilor si, în general, tuturor oamenilor, spunea următoarele: "Nu sunt graiuri, nici cuvinte ale 
căror glasuri sa nu se audă" (Psalm 18,3). 

Ceea ce spune proorocul înseamnă ca nu exista popor, nici seminţie care sa nu poată înţelege 
aceasta limba. Este de asa fel aceasta rostire încât sa poată fi auzita de toţi oamenii. Si nu numai 
a cerului, ci si a zilei si a nopţii. Cum adică, a zilei si a nopţii? Daca cerul, si prin frumuseţe, si 
prin mărime, si prin toate celelalte, face pe privitor sa se minuneze si-1 trimite la minunea 
creatorului, ziua si noaptea ce au a ne arata? 

Nu au a ne arata nimic asemănător cu cerul, au însă altele care nu sunt mai prejos decât acelea: 
ritmul, ordinea cu deplina exactitate. Când înţelegi cum au împărţit anul întreg si cum separa cu 
precizie ca si când ar măsura lungimea timpului, te vei minuna de Cel care a pus atâta ordine. Ca 
si când ar fi doua surori care-si împart zestrea părinteasca cu multa dragoste, fara sa se 
nedreptăţească în vreun fel una pe cealaltă, la fel si ziua si noaptea cu multa exactitate au împărţit 
în mod egal anul între ele. Fiecare păstrează cu străşnicie propriile graniţe si niciodată nu s-a 
îmbrâncit una pe cealaltă; niciodată în timpul iernii nu a devenit mai mare ziua, după cum 
niciodată în timpu] verii nu a devenit mai mare noaptea, deşi au trecut atâtea si atâtea generaţii, 
în atâta timp, nici una nu a nedreptăţit pe cealaltă, nu cu o jumătate de ora, ci nici măcar cu 
durata unei clipiri din ochi. 

3. De aceea si psalmistul, minunându-se de aceasta egalitate, a strigat spunând: "Noaptea nopţii 
vesteşte ştiinţa" (Psalm 18, 2). Daca vezi acestea si filozofezi, te minunezi de Cel care de la 
început a aşezat aceste graniţe nemişcate. Sa audă acestea lacomii si cei care râvnesc la lucrurile 
altora si sa urmeze egalitatea dintre noapte si zi. Sa audă acestea cei ce se umfla în pene si se 
cred mai mari decât ceilalţi, care nu vor sa cedeze locurile din fata altora. Ziua cedează locul ei 
nopţii si nu pătrunde niciodată în graniţe străine. Tu, cel care te bucuri totdeauna de cinstire, de 
ce nu suporţi sa transmiţi aceasta cinstire si fraţilor? 

Ia aminte la înţelepciunea legiuitorului! în timpul iernii a rânduit sa fie noaptea mai mare, pentru 
ca seminţele sunt mai sensibile si au nevoie de răcoare, pentru ca nu ar suporta căldura. Când 
cresc acestea, creste împreuna cu ele si ziua si devine cea mai mare atunci când roadele ajung la 
maturitate. Acest lucru este folositor nu numai seminţelor, ci si trupurilor oamenilor. Deoarece în 
timpul iernii si marinarul, si căpitanul vasului, si drumeţul, si soldatul, si agricultorul rămân cea 
mai mare parte a timpului la casele lor din pricina frigului, perioada iernii fiind perioada de 



odihna, Dumnezeu a rânduit ca cea mai mare parte a timpului sa fie timp de noapte, pentru a nu 
se irosi lungimea zilei, din moment ce oamenii nu pot face nimic în aceasta perioada. 

Ce sa mai spunem despre buna rânduiala a anotimpurilor! Acestea, ca nişte fecioare dansând în 
hora, se succed cu desăvârşita rânduiala unul pe altul si, puţin câte puţin, aproape fara sa luam 
seama, acelea care sunt în mijloc nu încetează sa ne poarte către cele care sunt în fata lor. De 
aceea, după iarna nu vine imediat vara si nici după vara nu vine imediat iarna, ci între ele 
intervine primăvara, pentru ca în linişte si puţin câte puţin sa ajungem în vara cu trupurile 
nevătămate si întărite. Deoarece schimbările bruşte de vreme aduc cu ele boli si mari vătămări, a 
rânduit Dumnezeu ca iarna sa fie urmata de primăvara, primăvara sa fie urmata de vara, vara sa 
fie urmata de toamna, si asa sa ajungem din nou la iarna, încât schimbările timpului sa fie 
nevatamatoare, deşi se ajunge de la o extrema la alta, datorita ritmului lent în care se produc. 

Cine este acela atât de netrebnic si fara de minte care, văzând cerul, marea si pământul, văzând 
aceasta buna aşezare a vremurilor si rânduiala neschimbata a zilei si a nopţii, sa creadă ca acestea 
s-au făcut singure si sa nu se închine Celui care cu atâta înţelepciune a rânduit totul? 

Mai am de adăugat ceva la acestea. Nu numai mărimea si frumuseţea, ci si modul însuşi în care a 
fost făcuta lumea arata pe Dumnezeu, ca Cel care le tine pe toate. Noi nu am fost de fata atunci 
când Dumnezeu a zidit si a creat la început totul, dar chiar daca am fi fost de fata nu am fi văzut 
cum s-au făcut, pentru ca toate au fost făcute prin puterea Lui nevăzuta si a făcut ca acest fel de 
creaţie sa devină pentru noi cel mai bun învăţător, deoarece le-a alcătuit pe toate într-un mod mai 
presus de fire. Poate a fost neclar ceea ce am spus. Va voi spune încă o data mai clar acest lucru. 
Toţi suntem de acord ca este un lucru firesc ca apa sa stea deasupra pământului, si nu pământul 
deasupra apei. Aceasta deoarece pământul este dens, solid, fara întrerupere si rezistent si poate sa 
tina uşor apa, în timp ce apa, deoarece este fluida, moale, mişcătoare si cedează la orice cade în 
ea, nu poate sa tina nici un corp deasupra, oricât de uşor ar fi acesta. De aceea, de multe ori, când 
o mica pietricica cade în apa, aceasta cedează si o lasă sa ajungă până la fund. Când vezi însă nu 
o pietricica, ci pământul întreg ca sta pe ape si nu se scufunda, minuneaza-te de puterea aceea 
care face astfel de lucruri minunate mai presus de fire. 

Si de unde se vede aceasta, ca pământul este purtat deasupra apelor? Profetul arata aceasta, 
spunând: "Acesta pe mari 1-a întemeiat si pe râuri 1-a aşezat" (Psalm 23, 2). Si iarasi: "Celui ce a 
întărit pământul pe ape" (Psalm 135, 6). Ce spui de aceasta? Apa nu poate sa tina la suprafaţa o 
pietricica si tine un pământ atât de mare, si munţii, si dealurile, si cetăţile, si plantele, si oamenii, 
si animalele necuvântătoare, si nu se scufunda? Ce spun "nu se scufunda"! Cum este posibil ca, 
deşi în partea de jos este în contact permanent cu apa, sa nu se dizolve de atâta timp si sa devină 
noroi? Daca lemnele rămân un timp anume în apa, se strica si se dizolva. Dar de ce amintesc 
lemnele? Ce este mai tare decât fierul? Si totuşi, si acesta, de multe ori, daca sta în apa mult 
timp, se înmoaie. Si este firesc, deoarece si el provine din pământ. De aceea, mulţi dintre robii 
care evadează, deoarece fug cu lanţurile la mâini si la picioare, căutând un râu cu apa, îsi baga 
picioarele cu legaturile de fier în apa si în felul acesta le fac mai moi si le pot sparge mai uşor 
lovindu-le mai apoi cu piatra. Aşadar, fierul devine mai moale si lemnele se strica si pietrele se 
distrug de firea apelor, dar volumul atât de mare al pământului, de atâta timp stând pe ape, nici 
nu s-a scufundat, nici nu s-a dizolvat si nici nu s-a distrus. 



4. Cine nu se va minuna de acestea si cine nu le va admira si nu va spune cu îndrăzneala ca 
acestea nu pot fi lucrarea firii, ci a proniei celei mai presus de fire? De aceea cineva a spus: "Cel 
ce pământul l-atârna de nimic" (Iov 26, 7) si altcineva: "Ca-n mâna Lui sunt marginile 
pamântului"(Psalm 94, 4) si: "Al Domnului este pământul si plinirea lui, lumea si toţi cei ce 
locuiesc într-insa. Acesta pe mari 1-a întemeiat si pe râuri 1-a aşezat" (Psalm 23, 1-2). Si, deşi 
pare ca în conţinutul lor aceste afirmaţii sunt contrare, nu este asa, ci sunt întru totul de acord. 
Acela care a spus ca "pe mari 1-a întemeiat pe el" a spus acelaşi lucru cu cel care a spus ca 1- 
atârna de nimic. Deoarece a fi aşezat pe ape înseamnă acelaşi lucru cu a fi atârnat de nimic. De 
ce este aşadar atârnat si pe ce se sprijină? Asculta pe acelaşi ce spune "în mâna Lui sunt 
marginile pământului". Nu ca Dumnezeu ar avea mâini, ci pentru ca sa afli ca puterea Lui, care 
poarta de grija tuturor, aceasta este cea care alcătuieşte si tine trupul pământului. 

Daca nu te conving cele spuse, crede în cele ce vezi! Deoarece si privitor la alt element poţi 
vedea aceasta minunata putere. Focul are calitatea naturala de a se îndrepta în sus si de a se înalta 
în salturi până se pierde, iar daca încearcă cineva sa-i schimbe direcţia în jos nu reuşeşte. Daca 
întoarcem în jos o făclie aprinsa, puterea focului nu poate fi forţată sa ardă îndreptându-se în jos, 
ci chiar si când este asa flacăra se orientează spre sus si urca de jos în sus. în ceea ce priveşte 
soarele, Dumnezeu a făcut sa se întâmple tocmai contrariul. Razele soarelui sunt îndreptate spre 
pământ si le-a făcut ca sa lumineze spre cele de jos, ca si când ar spune prin aceasta însuşire a 
soarelui: "Sa araţi în jos si sa luminezi pe oameni, deoarece pentru aceştia ai fost făcut". Si, în 
timp ce cu flacăra unui opaiţ nu se poate întâmpla acest lucru, un astru atât de mare si de minunat 
se apleacă în jos si luminează pământul, lucru care este contrar însuşirii focului. Aceasta se 
întâmpla datorita puterii Celui care a poruncit sa se întâmple asa. 

Vrei sa mai spun si alt exemplu asemănător cu acesta? Cerul pe care-1 vedem este plin de apa 
peste tot si totuşi nu se varsă si nu se clatină, deşi nu aceasta este însuşirea firii apelor, ci atunci 
când se afla în vai curg repede, iar când trupul este aplecat si peste el este turnata apa, aceasta 
curge peste tot si nu este posibil sa ramâna nici cea mai mica picătura pe trupul astfel îndoit. 
Acest fapt neobişnuit se întâmpla însă cu cerul, si acest lucru înţelege profetul atunci când spune: 
"Laudati-L pe El cerurile cerurilor si apele cele mai presus de ceruri" (Psalm 148, 4). Si încă un 
lucru: nici apele acestea nu au stins cerul si nici soarele, de atâta timp aruncându-si razele sale 
continuu spre cele de jos, nu a făcut sa se evapore apa ce se afla si dincolo de soare. Vrei iarasi sa 
te readuc pe pământ si sa-ti arat minunea? Nu vezi marea aceasta, care este plina de valuri si de 
curente violente? Ei bine, aceasta mare a cărei lărgime nu poate fi cuprinsa, uriaşa si violenta, 
este înconjurata ca de un zid de nisipul moale. 

Ia seama la înţelepciunea lui Dumnezeu! Nu a lăsat marea sa fie liniştita, nici sa se îmblânzească, 
pentru ca sa nu crezi ca buna ei rânduiala se datorează firii ei, ci atunci când este în adâncuri sa 
vuiasca puternic si sa se frământe si sa facă zgomot mare, înaltând valuri uriaşe uneori, pentru ca 
atunci când se apropie de tarm si vede nisipul valurile sa se spargă si marea sa se întoarcă din 
nou la sine, învatându-ne prin aceste doua stări ale ei ca nu este lucrare a firii marii aceea de a 
rămâne în hotarele sale, ci este lucrare a puterii Aceluia care o tine. De aceea a făcut acest zid 
slab si nu a înconjurat marile nici cu lemn, nici cu piatra si nici cu munţi, pentru ca sa nu crezi ca 
buna rânduiala se datorează acestora. De aceea si Dumnezeu, certând pe iudei, spunea: "Au doar 
nu va temeţi de Mine, zice Domnul, si nu tremuraţi înaintea Mea? Eu am pus nisipul hotar 



împrejurul marii si hotar veşnic, peste care nu se va trece. Deşi valurile ei se înfurie, nu pot sa-1 
biruiască si, deşi ele se arunca, nu pot sa-1 treacă". (Ieremia 5,22). 

Dar nu numai acest lucru este vrednic de admiraţie, adică faptul ca a făcut lumea mare si 
minunata, si nici numai acela ca a alcatuit-o împotriva legilor fireşti ale lucrurilor, ci si acela ca a 
alcatuit-o din elemente contrare: din cald si rece, din solid si fluid, din foc si apa, din pământ si 
aer. Si aceste elemente contrare din care Dumnezeu a făcut totul, deşi lupta unul împotriva 
celuilalt, nu se distrug între ele; nici focul nu s-a grăbit sa ardă totul si nici apa nu a inundat 
universul, în trupurile noastre însă, uneori se întâmpla aceasta. Când creste fierea apare febra, 
care poate distruge organismul viu al omului. Si când creste vâscozitatea sângelui aceasta 
produce multe boli si poate distruge corpul viu. în univers însă, nimic din acestea nu se întâmpla, 
ci fiecare element rămâne mereu în hotarele sale, ca si când ar fi ţinute ca de o legătura de voia 
creatorului, iar lupta dintre elementele contrare devine factor de pace în univers. 

Acestea nu sunt oare evidente si pentru cel orb si de înţeles chiar si pentru cei mai simpli dintre 
oameni, cum ca toate au fost făcute si sunt ţinute de o pronie anume? Cine poate fi atât de fara de 
minte si fara de simţire încât, în ciuda faptului ca vede corpuri atât de voluminoase, o atât de 
mare frumuseţe, o atât de armonioasa alcătuire, aceasta împărţire, lupta si potrivnicie continua a 
elementelor constitutive, sa nu se gândească si sa nu spună în sine ca, daca nu ar exista o pronie 
care sa menţină volumul corpurilor si sa nu îngăduie universului sa se surpe, cum ar putea sa 
ramâna si sa dureze atâta timp? Exista atâta buna rânduiala a orelor, atâta înţelegere între zi si 
noapte, atâtea specii de vieţuitoare, de plante si de seminţe înaintează pe drumul lor si nimic până 
astăzi nu a căzut si nici nu a fost distrus pentru totdeauna. 

5. Si nu numai acestea, ci mult mai multe decât acestea si mai adânci am putea spune si am putea 
filozofa despre aceasta minunata zidire. Dar sa le lăsam pe acestea în cuvântul nostru de mâine. 
Acum sa ne îngrijim sa păstram cu exactitate câte s-au spus si sa le spunem si altora. Ştiu ca a 
trezit nedumerire auzului vostru adâncimea înţelesurilor acestora, dar daca ne străduim mai mult 
si ne obişnuim cu acestea, vom reuşi cu uşurinţa sa devenim altora învăţători. 

Acest lucru consider ca este necesar sa va mai spun: asa cum ne-a slăvit Dumnezeu pe noi prin 
aceasta minunata creaţie, tot asa si noi sa-L slăvim printr-o viata curata. Cerurile spun slava 
lui Dumnezeu numai prin intermediul vederii lor. Si noi sa spunem slava lui Dumnezeu, nu 
numai prin cuvintele noastre, ci si prin tăcere si sa-i surprindem pe toţi prin strălucirea vieţii 
noastre. "Asa sa lumineze lumina voastră înaintea oamenilor, asa încât sa vadă faptele 
voastre cele bune si sa slăvească pe Tatăl vostru Cel din ceruri". (Matei 5, 16). 

Deoarece atunci când cel necredincios te va vedea pe tine care eşti credincios ca eşti smerit, 
înţelept, frumos îmbrăcat, se va minuna si va spune: Cu adevărat mare este Dumnezeul 
creştinilor! 

Ce a făcut din oameni, cum i-a transformat, cum a făcut din oameni îngerii Căci daca cineva 
îi blestema, ei nu răspund la fel; daca îi loveşte cineva, nu se mânie; daca îi nedreptăţeşte 
cineva, se roagă pentru acela care i-a nedreptăţit; duşmani nu au, nu cunosc ce este tinerea 
de minte a râului, ignora vorbăria, nu au învăţat sa mintă, nu concep sa-si încalce jurământul 



si cu atât mai mult sa depună jurământ, ci ar prefera sa li se taie limba decât sa scoată un 
jurământ din gura lor. 

Sa-i facem sa spună despre noi cele de mai sus si sa ne îndepărtam de reaua obişnuinţa a 
juramintelor si sa dam atât de mare cinstire lui Dumnezeu, cel puţin cât dam luxoaselor 
noastre haine. Cum sa nu fie de neînţeles faptul ca, în timp ce nu ne îngăduim sa purtam des 
hainele noastre bune, numele lui Dumnezeu îl purtam peste tot, adeseori fara nici un motiv? 
Nu, va rog si va implor, sa nu arătam atâta indiferenta mântuirii noastre, ci interesul pe care 
l-am arătat la început acestei porunci sa-1 ducem până la capăt. Eu va rog continuu sa va 
feriţi de jurăminte nu pentru ca va consider leneşi, ci pentru ca am văzut ca am reuşit sa 
împlinim cea mai mare parte a acestei porunci si ma grăbesc sa va vad ca opuneţi în 
întregime în aplicare. Asa fac spectatorii, îi încurajează si îi silesc mai mult pe cei care sunt 
aproape de a câştiga. 

Sa nu ne lăsam acum, când ne aflam foarte aproape de reuşita deplina. Greul a fost la început. 
Acum, când cea mai mare parte a obiceiului rau a fost îndepărtata si mai rămâne numai o mica 
parte, nici multa osteneala nu se cere, ci numai putina atenţie si strădanie pentru puţin timp, asa 
încât daca vom reuşi sa nu ne mai juram sa devenim învăţători si altora si cu îndrăzneala sfânta 
sa vedem Sfintele Paşti si sa ne bucuram cu multa bucurie, de doua ori sau de trei ori mai multa 
decât cea obişnuita. 

Pentru ca nu aduce atâta bucurie terminarea ostenelilor si sudorii postului, cât sa ajungem la acea 
sărbătoare sfânta cu reuşite duhovniceşti si cu cununa care nu se strica niciodată. 
Pentru ca sa dobândeşti mai repede îndreptarea, fa ceea ce îti spun: desenează pe peretele casei 
tale si pe pereţii inimii tale o pasare care zboară si sa-ti închipui ca zboară din pricina 
blestemului care provine de la jurăminte, si continuu sa va gândiţi la aceasta. Si daca vezi pe 
altcineva ca se jura, împiedica- 1 s-o facă si ai grija, de asemenea, si de slujitorii tai. 

Pentru ca, daca nu ne îngrijim numai de noi sa reuşim aceasta, ci ne străduim si pe alţii sa-i 
aducem la liman, atunci vom ajunge repede la capăt. Căci daca ne-am propus sa îndreptam pe 
alţii, vom roşi si ne vom ruşina daca nu vom face ceea ce recomandam altora sa facă. Nu este 
nevoie de mai multe cuvinte deoarece am mai vorbit despre acestea si în cuvântul nostru 
precedent, cele de astăzi fiind spuse pentru aducerea aminte a acelora. 

Iar Dumnezeu, care se îngrijeşte mai mult decât noi pentru sufletele noastre, fie sa ne facă 
desăvârşiţi si cât priveşte aceasta, dar si alta lucrare buna, asa încât, înfăţişând ca roade fiecare 
lucrare de virtute, sa ne învrednicim de împărăţia cerurilor, prin harul si iubirea de oameni a 
Domnului nostru Iisus Hristos, Căruia si împreuna cu Care, Tatălui si Sfântului Duh, se cuvine 
slava în vecii vecilor. Amin. 



